钦定古今图书集成/明伦汇编/氏族典/第205卷 > 高必达
## 钦定古今图书集成/明伦汇编/氏族典/第205卷 > 高必达

按《元史高必达传》：“必达，建昌人。五岁时，父明大忽弃
家远游，莫知所适。必达既长，昼夜哀慕，乃娶妻以养
母，而历往四方求其父，十馀年不得见，心愈悲。忽相
传黄州全真道院中有虚明子者，学道三十年矣，本
姓高氏，建昌人也。必达询问，知为父，即往拜之，具言
家世及己之所生岁月，大父母之丧葬始末，因哀号”
叩头不已，虚明犹瞑坐不顾。必达留侍左右不少懈，
辞气哀恻可矜，虚明不得已乃还家。必达孝养为至，
乡里称之。